Marko 15:33-41 Askari anakiri
Channel: Koinonia Education
Date: 24/03/2022

Mpangilio
Yesu anakata roho
Njia ya kumfikia Mungu inafunguliwa
Mpagani anamkiri kama Mungu
Wanawake ndiyo wanayo baki na kushuhudia

Kifo cha Yesu
33 Na ilipokuwa saa sita, palikuwa na giza juu ya nchi yote, hadi saa tisa. 34 Na saa tisa Yesu akapaza sauti yake kwa nguvu, Eloi, Eloi, lama sabakthani? Maana yake, Mungu wangu, Mungu wangu, mbona umeniacha? 35Na baadhi yao waliosimama pale, walisema, Tazama, anamwita Eliya. 36 Na mmoja akaenda mbio, akajaza sifongo siki, akaitia juu ya mwanzi, akamnywesha, akisema, Acheni, na tuone kwamba Eliya anakuja kumteremsha. 37Naye Yesu akatoa sauti kuu, akakata roho.
38 Pazia la hekalu likapasuka vipande viwili toka juu hadi chini. 39Basi yule kamanda, aliyesimama hapo akimwelekea, alipoona ya kuwa alikata roho jinsi hii, akasema, Hakika mtu huyu alikuwa Mwana wa Mungu. 40Palikuwako na wanawake wakitazama kwa mbali; miongoni mwao alikuwemo Mariamu Magdalene, na Mariamu mama yao Yakobo mdogo na Yose, na Salome; 41hao ndio waliofuatana naye huko Galilaya, na kumtumikia; na wengine wengi waliopanda pamoja naye mpaka Yerusalemu.

Katika sehemu hii Marko anakuwa makini sana na muda
Saa 3 walimsulubisha (mst 25)
Saa 6 iliingia nchini kote hadi saa 9 wakati Yesu anapaza sauti mara mbili na kukata roho
Tukilinganisha maelezo ya wainjilisti kuhusu wakati wa kufa kwake Mathayo na Marko wanazingatia maneno haya machache tu wkati Luka na Yohana wanataja kwamba Yesu alisema mengine pia.
Inawezekana kwamba Marko hapa anapenda kuunganisha maombolezo ya Gethsemane na mateso ya Golgota.
Gethsemane ”alifadhaika sana, alihangaika na roho yake ilikuwa na huzuni nyingi”
Aliomba ikiwezekana kikombe kimpite
Sasa msalabani anahisi kuachwa kabisa na  Mungu akipaza sauti na kusema ”Mungu wangu, Munugu wangu, mbona umeniacha?”
Hapa anabeba dhambi yote ya ulimwengu, uovu wote unamkabiri kikombe anakinywa na kukimaliza!
Anakubali kubeba hayo yote kusudi kila atakayekuja kwake na kuamini aweze kuwa huru na maovu hayo yote na kuwekwa huru kupita imani.

Wanaomsikia wanadhani anamuita Elia, maana maneno anayoyatamka yanafanana na jina hilo ”Eloi Eloi”
Watu wa wakati ule walitegemea kwamba Elia atamtangulia Masihi, na ingawa Yesu alikuwa ameshamtambulisha Yohana mbatizaji kama huyo Elia inaonekana wao walikuwa hawajaelewa wakadhanihuyo Yesu anamsubiri Elia aje kumokoa… kumbe Elia alishapita na Masiha anakamilisha wokovu.
Wanakimbia kumletea kinywaji wakifikiria labda tukiwa na bahati Elia atakuja..!!
Yesu anateswa wao wanata maonyesho…
Wakati amepaza sauti anakata roho
Kwa kawaida mtu aliyesulubiwa iliweza kuchukua muda mrefu sana hadi alipokufa, ilikuwa mateso ya masaa mengi hata siku.
Yesu lakini wakati kazi yake ilipokuwa imekamilishwa alikata roho, inaonyesha kwamba hata wakati huo yeye anayo controol ”anaongoza yanayofanyika”

Anapokata roho kuna mambo yanafanyika
Pazia la hekalu linapasuka (chanwa) kuanzia juu hadi chini.
Katika maelezo ya Mathayo kulikuwepo tetemeko na makaburi yalifunguliwa watu walitoka..
Nje ya Biblia hakuna reccordi ya pazia kuchanika, lakini tukizingatia jinsi wainjilisti wanavyo elezea kuna sababu kubwa ya kuamin kwamba maelezo yao yako sahihi.
Pazia ilikuwepo kati ya patakatifu na ”patakatifu sana” ambayo ni mahali pa kukutana na Mungu.
Kuanzia sasa hakuna haja ya mwakilishi kuingia na kuwasilisha mahitaji au sadaka zetu kwa Mungu
Kila mtu anaweza kufika mbele za Mungu na mahitaji yake Ebr 10:19f

Marko anatushitua tena kwa kutueleza kwamba wa kwanza wa kuweza ”kufunuliwa” njia ya kumfikia Mungu ni mwanajeshi mmoja wa kirumi, anapoona jinsi Yesu anapokufa anashuhudia kwa kusema ”Hakika mtu huyo alikuwa Mwana wa Mungu”
Imani inaunganisha ufahamu ya ukombozi!

Tayari Marko ametushangaza, na hata Mathayo kwa kuelezea ushuhuda wa yuel askari
Sasa analeta nyingine ambayo pia hasa kwa wakati ule na mazingira yale lazima ilishitua
Waliyoshuhudia na waliyobaki kushiriki mateso ya Yesu ni akina mama, wao hawakukimbia kujificha, wao walisimama karibu a msalaba hadi mambo yanakamilika.
Marko mara kwa mara anatumia watu ambao usingetegemea kuwaweka katika nafasi za mbele
Yohana mbatizaji jamaa tofauti anayevaa nguo za kiajabu na anakula madudu na asali
Yule aliyepagwa na mapepo kule gargasa Yesu anamwambia aende kushuhudia juu ya Mungu
Wanafunzi nao mara kwa mara wanakosea na kubabaika
Na sasa akina mama wanashuhudia
Nadhani anaweza kutuambia wewe na mimi kwamba Mungu anawaamini hao wote, na kama anawaamini hao hata wewe na mimi Mungu anatuamini kushuhudia na kuwa watu wake.

Jambo jingine ni kwamba baadhi ya hao akina mama wanatajwa kwa jina na kutambulishwa kwa wasomaji, kwa nini hiyo?
Bila shaka kuna sababu
Moja ni kwamba bila shaka watu waliwafahamu ilikuwa ni watu waliyofahamika katika kanisa
Pili ni kwamba ukimfahamu shahidi unaweza kumwuliza athibitishe uliyoelezwa kama ni sahihi.